
Itaque promptam se exhibet, ut, quodcumque fas est, capessat, si 
modo dignitas, fortuna aliaeque vitae opportunitates hanc sibi facul- 
tatem admittunt. 

Id, quod conatus nostros eorumque eventus non mediocriter 
accrescere facit, est similium animarum consociatio, per quam viribus 
communicatis ad propositam sibi metam contendant. Inde igitur socie- 
tas Militiae Immaculatae nascitur quae in ea etiam simplicissima iuris 
forma, quae accuratisimam singularum partium dispositionem non 
postulat, non solum idulgentiis Sedis Apostolicae capiendis frui sed 
etiam per ephemeridem „Militem” quae in plurimis linguis typis editur, 
summum Militiae Immaculatae spiritum penitus perspicere atque ani- 
mo amplecti eumque in cotidiano vitae usu spargere permittit. Prae- 
terea regimine societatis interveniente, quid sentiant aut quid consilii 
habeant, sibi communicare possunt. 

Ergo impensius semper Immaculatae fieri, id niti, ut Eius perfectio- 
re modo ab omni scilicet parte — nulla excepta — simus, id studere, 
ut magis atque magis Eius simus ad eum usque gradum, in quo alias 
animas illuminare, calefacere, inflammare, sibi similes facere, eas 
Immaculatae acquirere, uti illae quoque Eius prorsus fiant, plures 
atque plures eo modo expugnare animas, expugnare totum orbem 
terrarum, expugnare brevissimo quam fieri potest tempore, quam ce- 
lerrime atque etiam celerrime, spiritum hunc animis, quae sunt quae- 
que erunt, magis atque magis intus inserere neque admittere, quomi- 
nus ullus — sit per perbreve tempus — Immaculatae signum ulli ani- 
mae detrahat — en, quae Militi Immaculatae appetenda sunt. 

Cum magis atque magis Immaculatae fiat, quin etiam maiorem 
atque maiorem animarum turbam militis modo capiat cumque per 
Immaculatam lesu addicta et per Ipsum Patris in coelis semper effi- 
cacius fiat, anima magis atque magis Miles fit Immaculatae eoque al- 
tius in Militiae Immaculatae munus atque naturam penetrat. 


P. M. Kolbe 


De verae devotionis erga 
Beatissimam Virginem proprietatibus 


Non omnia, quae speciem Mariae cultus ac amoris habent, re- 
vera Ei honorem, Deo gloriam et animis utilitatem afferunt. 

Ut verus sit amor erga Matrem Dei, illum internum, fidentem, 
sanctum, stabilem, gratuitum esse oportet. Signa haec si simul sumun- 
tur eximium amorem et pietatem, id est devotionem erga Beatissimam 
Virginem efficiunt. Haec signa adeo sunt invicem coniuncta, neces- 
saria, uf nullum horum deesse liceat. Devotio vera, interna est simul 
devotio fidens, sancta, et gratuita. Et vice versa, — si pietas erga 
Mariam non est sancta, neque interna, neque fidens, neque gratuita, 
neque stabilis esse potest. Singula signa diversimode sed semper 
eamdem rem tangunt. 


1. Devotio inferna. 


Ut devotio nostra sit interna, tria elementa requiruntur, quae sem- 
per invicem iunguntur ef adimplentur. Primum et maximi momenti 
elementum est — gratia divina actualis, virtus religionis et donum ^ 

Spiritus Sancti, quod vocatur pietas. Secundum internae devotionis 
erga Mariam elementum est firma persuasio de dignitate Beatissimae 
Virginis et de necessitate gloriae Ei a nobis reddendae. Tertium 
elementum est amor nostrae voluntatis, quae complacentiam in Ma- 
ria invenit, quae Eam sequi vult, quae Eius voluntatem in omnibus 
adimplet, quae Eius privilegiis gaudet, de Eius offensione dolet, quae 
ad laetitiam Ei afferendam sive molestias sive mortificationes cum 
audacia suscipit. 


Devotioni internae adversatur devotio mere externa. 


Devotio externa negationem vel saltem carentiam devotionis 
internae denotat. Stricte dicendo homo, qui tantum in externis exer- 
citiis devotionem suam ponit, nullam pietatem et nullum cultum Bea- 
tissimae Virgini tribuit. Pietas enim exigit actum voluntatis et rationis, 
cultori autem illi nullus horum est. Inde talis , cultor" nullo modo 
cultor vocari potest. 


2. Devotio fidens. 


Ut devotio nostra erga Matrem Dei fidens sit, requiruntur simul: 


a) firma persuasio de bonitate et potentia Mariae; b) humilitas 
profunda; c) fiducia in Mariam infinita. 


a) Firma persuasio (fides). — Fides est actus rationis, quae gratia 
Dei adiuta firmiter consentit V. Immaculatam erga nos bonitate, 
amore, misericordia plenam esse, et nulla indignitatis et culpae no- 
strae ratione habita, bene facere nobis et gratias exoptatas nobis a 
Deo impetrare velle; Illam sese Matrem nostram et nos filios Suos 
dilectos, qui curae Ei sunt, existimare; Eam magna potentia a Deo 
praeditam esse, ita ut quod Deus imperio, hae Illa precibus valeat; 
Beatissimam Virginem omnipotentem precibus esse, omnia'quae ne- 
cessaria vel utilia ad salutem nostram sunt-sive gratias spirituales 
sive bona materialia et temporalia-Eam impetrare posse. 


b) Humilitas. — Humilitas sita est in eo, quod nobis persuasum 
est nos ex semetipsis nihil esse et nihil posse. Id, in quo humilitas - 
fundatur, est suiipsius debita perscrutatio necnon nostrae ad Creato- 
rem relationis cognitio. Sumus etenim creaturae Dei, e nihilo produ- 
cti atque Eius voluntate et gratia indesinenter sustentati. 


Humilitas est verum. Humilitas omnem verum ordinem aspicit ut 
est in se. Humilitas agnoscit suam omnimodam dependentiam a Deo 
utpote fonte omnis vitae et gratiae necnon a Maria Matre Dei ut- 
pote Mediatrice Universali. 


Tali agnitione laudatur Deus, colitur Eius Beatissima Mater. Hu- 
militias agnoscendo suam miseriam et imbecillitatem scit se absque 
Maria in ordine supernaturali nihil posse ac propterea omnem suam 
spem in Ea ponit. Haec autem in assiduo refugio ad Beatam Virginem 
manifestatur. 


Humilitati superbia opponitur, quae non solum honorare nequit, 
sed econtra tum Deum tum Beatissimam Eius Matrem offendit. Super- 
bus enim se, sibimetipse sufficere et non sibi opus esse ad Deum 
et Beatam Virginem recurrere, iudicat. 


c) Fiducia. — Fiducia seu spes est actus voluntatis, quae in omni 
necessitate animae et corporis ad coelestem Matrem confugit et cum 
omni certitudine responsum ab Ea sub gratiarum specie expectat. 

Persuasum est ei hoc responsum citius tardiusve in hac vel alia forma, 
dependenter a sapientissima optimaque ratione Dei, adventurum 
esse. 

In vita quotidiana et practica fidem in bonitatem potentiamque 
B. Virginis, humilem agnitionem nostrae ab Ea dependentiae et in- 
concussam nostram fiduciam in Mariam, continuo, pio externo vel 
interno solum — hoc est mente tantum et voluntate peracto — iacula- 
torio actu: Maria! — ostendimus. 

Actus igitur ille est mentalis conversio aspectus in plenam bonitate 
et potentia Beatissimam Matrem, cum spe [Illam nobis adiutricem 
fore. | 

$1 quis cum spe et firmo proposito emendationis vitae Mariam 
invocat — dixit Iesus sanctae Brigittae apparens — tres peculiares gra- 
tias accipiet, nempe: perfectam contritionem, vim proficiendi in virtu- 
tibus et gloriam coelestem. 

Ultima haec verba profundius considerare oportet. 

Si quis pie nomen Mariae invocat, a Deo gratiam perfectae con- 
tritionis accipit. Unde recte agit ille, qui actum contritionis excitare 
volens, v.g. examen conscientiae peragendo, ante Sacram Commu- 
nionem, in periculo mortis, vel ante decubitum, Mariam mente sal- 
tem orat. 

Deinde pro devota invocatione nominis B. Virginis accipiet Eius 
cultor vim ad progressum in virtutibus. Magna reapse vis voluntatis 
requiritur ad omnia praecepta divina et praescripta regulae consti- 
tutionumque semper observanda; prompto libentique animo ordina- 
tiones superiorum adimplendas; molestas aliorum indoles tolerandas; 
omnes cruciatus patienti hilarique animo ferendos; sperni contemni- 
que amandum. Clavis autem ad hanc supernaturalem vim acquiren- 
dam est sancta ex corde profluens invocatio ore vel mente nominis 
Mariae. Postremo gloria coelestis saepe sanctum nomen Mariae invo- 
cantibus promissa est. 


Certum est igitur illam perpulchram religiosamque praxim Deo 
placere, cum eam tot dotibus bonisque sicuti coelo remuneret. 


Magnam revera laudem affert Mariae fidelis cultor, firma spe 
excelentes praeclarasque Eius virtutes praesertim vero Eius bonita- 
tem, misericordiam, caritatem et potentiam glorificando. 


Cultus Mariae sincerus esse debet; natura enim omnis verae ami- 
citiae mutuam confidentiam expostulat. Numquid meretur nomen 
amici ille qui mihi plenam fidem non tribuit, qui amorem meum par- 
vipendit, non aperit mihi cor suum, non communicat mihi suos dolo- 
res nec gaudia? Et quia cultus B. Virginis, ut sit verus, characterem 
amicitiae habere debet, ergo etiam confidentia necessario requi- 
ritur. Insuper cultus Mariae in agnitione B. M. V. Matris Dei et Me- 
diatricis omnium gratiarum relate ad omnes homines consistit. Et 
quia ex agnitione Mariae, ut omnium gratiarum Mediatricis, neces- 
sario totalis erga Eam confidentia, continua invocatione Mariae ma- 
nifestata, sequitur — ergo cultus Mariae necessario etiam cofidentia 
indiget. 

Cultui confidenti opponitur devotio-si ita revera dici potest-criti- 
corum et scrupulosorum. 

Nomine criticorum indicantur superbi pleni arrogantia, qui 
doctrinam catholicam de privilegiis B. Virginis, de Eius bonitate, mi- 
sericordia et potestate reiiciunt. Non est illis fides simplex et intrepi- 
da, nec mirum igitur videtur illos spem non habere. Quia autem ipsi 
spe carent, nequeunt intelligere, quomodo alii sperare et spe sua apud 
Dei Genitricem magnas mirasque gratias, immo etiam miracula, 
impetrare possint. Audientes igitur diversos inconsuetos eventus, 
auxilio Mariae patratos, derident et opprobrio afficiunt tum ipsa facta 
tum eos qui ea agnoscunt et annuntiant, immo omnes, qui singulari 
devotione erga Immaculatam Virginem flagrant. 

Alii, scrupulosi nempe, sunt in rebus parum versati. Ignorant 
omnino amorem Iesu erga Mariam et Mariae erga Filium Suum Di- 
vinum. Miseri numquam profundius cogitaverunt de proprietatibus 
perfectionibusque amoris filii erga matrem suam et matris erga 
filium. Timent igitur, ne peccent nimis affectuose Mariam amando. 
Putant se Mariae totaliter fidendo Iesum Christum relinquere, ab Eo 
discedere, tristitiam Ei afferre et gloriam Eius diminuere. 


P. Georgius 


Quemadmodum Immaculata Virgo 


ad animos catholicorum conlormandos valeat 


Omnibus Christi studiosis id est omni modo agendum, ut totos 
et totaliter Christo in servitium Dei se reddant, ut omnes suas cogita- 
tiones, consilia et facta ad Deum referant omniaque Ei humillime et 
concordissime committant. Itaque omnibus catholicis omnis opera est 
adhibenda, ut sua vita et physica et spiritualis recte praeceptis Christi 
congruat. Tum vero unusquisque catholicus vere christianus debet 
,0mnia renovare in Christo", id quod tam pulcherrime a Summo Pon- 
tifice Pio X dictum est. Hoc autem praeceptum in totaliter Deo oboe- 
diendo, in voluntate hominis mandatis Dei adaptanda consistit. Nam 
homo in Christo renovatus totus gratia Dei expletus est ita, ut iam 
dici possit in eo Christum vivum vivere eiusque facta regere. 


Qui hominem vere Christianum educare studet, is non solum cor- 
pus verum etiam animam informare debet. Qui animam suam apte in- 
formaverit, ei etiam corpus animae suae aptum eveniet. Quomodo au- 
tem animam hominis divinis moribus imbuere atque clariorem facere 
possumus? 


Haec prima est quaestio summique momenti, si de educatione 
christiana agis, id est expetis, ut hominis mores secundum Christi di- 
vina praecepta conformes. Gratia igitur Dei homo quasi sanctificatur, 
clarior ac Dei simillimus fit. Ergo in hoc statu est, quo ante primum 
peccatum beatus fuerat. Gratia autem Dei homo rursus inter Dei filios 
numeratur, ex quorum gremio peccato quolibet gravi commisso neces- 
sario pulsus est. 


Hic licet commemorare illam gratiam Dei sanctificantem maiora 
etiam secum trahere ac efficere. 

Et rursus si de anima christiane educanda agimus, id quoque me- 
minerimus Immaculatam pariter hac in re singularem in modum aucto- 
rem illius gratiae sanctificantis fuisse, quoniam ex Eius sanguine Spi- 
ritus Sanctus corpus Filii Dei effecit. Maria fuerat quoque prima om- 
nium creaturarum gratiarum et virtutum omnis generis plena propter 
futura merita Jesu Christi- nostri Salvatoris. Atqui non aliter Eam 
Archangelus Gabrielus nisi ita salutavit: „Ave gratia plena". Imma- 
culata igitur Virgo ut Mater Christi, qui nobis omnibus gratias meritus 
est, utque „vas plenum omnium gratiarum Dei" — est altera et proxi- 
ma Deo Dispensatrix gratiarum coram Deo. "Candor est enim lucis 
aeterne et speculum sine macula". 


Cum vero gratia Divina quasi fudamentum conformandae animae 
sit, quae, ut iam supra dictum est, animam clariorem et Dei simillimam 
facit, propterea dignum et iustum est nos omnes, qui animas hominum 
secundum Christi normam informare cupiamus, sub tutelam Immacu- 
latae confugere et ab Illa auxilium petere. ,, Omnem palmitem in me 
non ferentem fructum tolet eum: omnem, qui fert fructum, purgabit 
eum, ut fructum plus afferat. Ego sum vitis, vos palmites: qui manet in 
me, ego in eo, hic fert fructum multum: quia sine me nihil poteritis 
facere". Ioan, 15,5. 


Sed quaerat quispiam, secundum quod exemplar anima humana 
conformanda sit. Hac in re nos artifices quarumdam artium imitari ne- 
cesse est, qui ad suum opus conficiendum quodam exemplari uti de- 
bent, si hoc suum opus pulcherrimum ac praestantissimum esse velint. 


Maximus artifex haud dubie est praeceptor iuvenum, praestan- 
tissimum autem opus habenda est immortalis hominum anima, si modo 
bene conformata est, et si ita dici potest, bene constructa. Namque 
homo, ut Scriptura Sacra monemur, ad imaginem et similitudinem Dei 
creatus est. ,Faciamus hominem ad imaginem et similitudinem nos- 
iram" Gen. 1,26. Homo tamen pluribus peccatis et vitiis implicitus 
et inquinatus non potest plane dignus esse, qui aliis hominibus ex- 
emplar et regula sit. Imprimis igitur debet homo vitiis peccatisque 
a praeceptore animarum absolvi et liberari. Praeceptor, ut hoc subli- 
me opus perficiat, debet pari exemplari uti, secundum quod suum 
opus conformare possit. 


Potestne quisquam perfectius atque praestantius exemplar indi- 
care, quam Mariam Matrem Dei-Immaculatam? Haec enim est sola 
omnium sanctarum virginum et matronarum immaculata, puris- 
sima atque sanctissima. Hic fas est commemorare optimum 
exemplar, secundum quod anima nostra instituatur ac conformetur, 
hominem, natura humana et moribus nobis coniunctissimis praedi- 


tum, esse. lam vero Immaculata Virgo est eiusmodi perfectissimum 
exemplar. 


Quamquam Maria a Deo super omne animal humanum supere- 
xaltata et singularibus privilegiis donata — tamen B. Maria est homo, 
hominibus orta. Merito nihil humani — vitio excepto — ab Ea alienum 

fuisse existimatur. Anima Eius immaculata cum gaudiis tum doloribus 
per totam vitam afficiebatur. Haud quoque ignorabat omnes 
vitae labores cotidianae, fame etiam et siti conficiebatur. Tum quo- 
que omnes difficultates et aerumnas, quibus homines opprimuntur, 
patientissime ferebat et nihil, quid in hominum rebus geritur, igno- 
tum Ei fuit. 


Hic quaerat aliquis Immaculatam Mariam, eo quod Immacula- 
tam, ad animam humanam conformandam aptum exemplar adhiberi 
non posse. Sed eiusmodi opiniones fictae et falsae existunt, si de 
opere reintegrando agitur. Namque opus reintegratum nunquam 
adaequat suum primum exemplar, quod plane nulla re superari po- 
test. Atque vero etsi Immaculata Domina nostra est perfectissimum 
exemplar, quod in unaquaque specie in anima hominis conformanda 
perfici non potest, tamen haud dubie exemplar se praestat. 


Materia, ex qua animae Christianae praeceptor opus suum effi- 
cere studet, anima humana est. Mores autem cuiusque hominis sunt 
quasi fundamentum, in quo educatio uniuscuiusque hominis posita 
est. In moribus omnis educatio et institutio christiana consistere de- 
bet. Id quoque intelligimus varios esse hominum mores, ut variae 
sint materiae, ex quibus artifex sua opera conficit. Oportet modo 
hanc materiam bene discernere, recteque ea uti. Idem quoque ad 
educandum hominem spectat. In quo sunt mores discipuli bene co- 
gnoscendi, ut recte aestimetur atque instituatur. Sed educatio debet 
quodam consilio et ratione gubernari, quod autem consilium gratiam 
Dei consequitur, ideoque et ipse praeceptor atque animarum rector 
hac quidem Dei gratia expletus esse debet, ne in suis operibus per- 
ficiendis variis dificultatibus et impedimentis opprimatur, utque 
suum opus ad prosperum finem perducatur. Optimum autem auxi- 
lium et incitamentum laboris dat hominibus Immaculata Mater Dei, 
quae tota gratiae et virtutum plena est. 


Postremo sed quidem praestantissimo loco in animis christiano- 
rum coníormandis ipse educator ponendus est. Qui quidem prae- 
ceptor simillimus est artifici, qui etiam opus suum ex dura materia 
efficit. Quis autem in eiusmodi praeceptores, artifices Divino ingenio 
praeditos, numerari potest? Omnes homines possunt hoc munere 
fungi, sed imprimis ii, quos Deus maxime ad id opus perficiendum 
convocavit — hi sunt parentes. Deinde nominandi sunt ei, quibus 
Dominus noster Iesus Christus mandavit, ut in omnem plagam totius 
orbis terrarum proficiscantur et homines edoceant — sacerdotes dico. 


Qui autem ut impositum sibi negotium rectissime praestent, ipsi 
gratia Divina pleni esse debent, ut quam plurima beneficia Dei iis 
tribuant, quos in tutelam suam amplexi sunt. Sed unde hauriant 
capiantque has omnes vires gratiasque sibi necessarias? Responsum 
dilucidum ac facillimum: ex hoc fonte, qui summa multitudine gra- 
tiaum Dei expletus est, id est haec omnia nobis ab Immaculata 
petenda sunt. 

P. Niezgoda 

„At si omnium virtutum chorus in sacerdotali 
animo virescat opportet. sunt tamen quaedam, 
quae peculiari modo sacros administros ad- 
deceant. Imprimisque pietas.. Quae profecto, 
tametsi ad caelestem Patrem potissimum eri- 
genda est, nihilo secius in Deiparam etiam Vir- 
ginem feratur; eam enim sacrorum administri 
incensiore quodam caritatis studio, quam laico- 
rum ordinis homines, idcirco adamare debent, 
quod, ut rationum vincula, quibus sacerdos cum 
Iesu Christo coniungitur, arctiora sunt, ita ne- 
cessitudines, quae Mariae cum Divino Redem- 
ptore intercedunt, impensiores quidem exstant". 
Ita scribit Summus Pontifex Pius Xl in litteris 
encycl. „Ad catholici sacerdotii" (AAS. 1936, 
p. 23 s). Et non solum verbo hanc pietatem com- 
mendabat, verum etiam proprio exemplo miri- 
fice promovebat. 

Longum est omnia monumenta egregii cul- 
tus Summi Pontificis erga Divinam Matrem enu- 
merare, satis erit nonnulla indicare. 


IN VITA PRIVATA 


Domi iam paternae Beatam Virginem colere praecipue didicit. Saepe in 
litteris Pontificiis dulcissimum huné periodum vitae suae in memoriam re- 

vocat, v.gr. in epist. ad Moder. Gene- 
ralem Ord. Carmelitarum dicit (AAS. 
1922, 271): ,,Petis tu quidem a Nobis, 
ut... religionem in Virginem Mariam 
a Monte Carmelo... omnibus quotquot 
sunt per orbem catholicis commende- 
mus. Hisce iisdem litteris ac libenter 
admodum id facimus. Almam Dei 
Matrem, quam a pueris amamus im- 
pense, placet hoc etiam demereri 
pietatis testimonio atque ea auspice 
initia ordiri Pontificatus Nostri“. 

Similiter in epist. ad P. Card. 
Gasparri, quem Legatum misit ad 
transvehendam Lauretum B. Mariae 
V. novam iconem a se benedictam 
aureoque diademate redimitam (AAS. 
1922, 544). 


Antequam novum opus perficere 
constituit, primum semper benedictio- 
nem et benevolentiam Matris Dei 
implorare studuit. ltaque Visitator 
Ap. in Polonia factus imprimis San- 
ctissimam | Matrem in celeberrimo 
Sanctuario Czestochoviensi invocat et 
postea gravissimo munere Visitatoris 
Ap. inter clamores nondum exstincti 
belli magno cum fructu fungitur. Item 
Sanctuarium Lourdense tamquam hu- 
milis peregrinus visitat, ubi ab Imma- 
culata Virgine anima confirmatus, 
alacer solemnem ingressum in suam 
archidioecesim Mediolanensem facit. 


Die itineris ad conclave, in statione 
currus ferrei Mediolani, rosae albi 
coloris oblatae ei sunt tamquam fau- 
stum omen cum verbis: „huius coloris 
erit vestis Eminentiae Vestrae“. „Ne- 
quaquam, — respondit Emin. Cardi- 
nalis — colorem mantelli B. M. V. 
prae se ferunt, ergo ad capellam Ma- 
riae V. eas portate". 


Praeter rosas materiales omni die 
B. Virgini rosas spirituales offerebat, 
Rosarium nempe Mariale, etiam an- 
nis, quibus sollicitudine atque cura 
omnium ecclesiarum |. opprimebatur; 
‘laboriosum enim diem Pius Papa XI 

recitatione una cum familiaribus Ro- 
sarii claudebat. 

In sacello Paulino adhibere solebat 
cum mira animi suavitate supplicatio- 
nem illam, quae die octavo mensis 
Maii et prima Dominica mensis 
Octobris in toto fere orbe terrarum 
quotannis haberi solet in honorem 
B. M. V. (cfr. epist. ad Card. Silj. 
die 14.IV. 1995). 


Etiam tempore ambulationis pome- 
ridianae in hortis Vaticanis salutare 
B. M. V. non praetermittebat, sicut 
ipse scripsit ad episcopum Tarbien- 
sem et Lourdensem (die 3.XII. 1923, 
AAS. 1924, 14): ,.. num quisquam 
ignorat. opera item tua, Cryptam ad 
Lourdensis istius exemplum, de con- 
sensu fec. rec. decessoris Nostri Leo- 
nis XIII, in hortis Vaticanis exstruc- 
tam? Eo cum cotidie ambulamus, vix 
dicere attinet quam iucunde, quam 
pie, in loco consistentes. Matrem sanc- 
tissimam  carissimamque  salutemus; 
atque tum Nobis videmur in civitate 
illa veluti adesse, et suavissimis animi 
Commotionibus, quae ibi abhinc tres 
annos percepimus, iterum iterumque 
afficimur“. 

Dolore oppressus ad V. Mariam 
mentem anno praeterito die 8 Decem- 
bris dirigebat maximos dolores sen- 
tiens suis familiaribus, nuntiavit, se 
contentum esse pati in splendoribus 
Immaculatae. 


LITTERAE ENCYCLICAE 


Variis in actis, sive constitutioni- 
bus, sive litteris, sive „motu propriis“, 
ubicumque occasionem  inveniebat, 
dulce nomen Mariae ponebat. Ac 
praeterea binae litterae encycl. ad- 
sunt, ubi de argumento Mariano ex 
professo tractat: „Lux veritatis" die 
25.XII. 1931 atque ,,Ingravescentibus 
malis“ die 29.1X. 1937 datae. 

Primae litt. encycl. oecumenicam 
Ephesinam Synodum quindecim ante 
saeculis celebratam commemorant ac 

late de maternitate B. M. V. agunt. 
Liceat hic quoddam afferre: „lpsa 
- (B. M. V.) — ita S. Pontifex — ex hoc 
quod humani generis peperit Redemp- 
torem, nostrum quoque omnium, 
quos Christus Dominus fratres habere 
voluit, quodammodo exstitit benignis- 
sima mater... Ex quo fit. ut ad eam 
praepotenti quadam impulsione fera- 
mur, ut nostra omnia — gaudia scili- 
cet. si laetamur; aerumnas, si angi- 
mur: spes, si ad meliora tandem emer- 
gere nitimur — fidentes eidem con- 
credamus... Íncensiore igitur studio, 
in praesentibus, quibus afficimur, 
necessitatibus eam adeant omnes: ab 
eaque instanti supplicatione conten- 
dant. ut exorato Filio, aberrantes na- 
tiones ad Christiana redeant instituta 
et praecepta"... 

litterae encycl. ,jngravescentibus 
malis" sacrum B. M. V. Rosarium 
tamquam praecipuum ac peculiare 
instrumentum in variis supplicatio- 
nibus, quae utiliter Deipare Virgini 
admoventur, monstrant. „Nolumus hic 
silentio praetermittere — ecce verba 
Pii XI — ipsam Sanctissimam Virgi- 
nem. nostris quoque temporibus, hanc 
orandi formulam impensissime com- 
mendasse, cum in Lapurdensi specu 
se conspiciendam dedit, ac candidam 
animo puellam exemplo suo eius reci- 
tationem docuit. Cur igitur non om- 
nia speranda nobis sint, si rite, si 
sancte. ut addecet, hac ratione caelesti 
Matri supplicemus'? 
LITURGIA 

Litterae encycl. „Lux veritatis" 
clauduntur iucunda  adhoratione: 
„Cupimus, ut liturgicum non desit 
saecularis huius | commemorationis 
(oecumenicae Ephesinae Synodi) mo- 
numentum, quod ad pietatem conferat 
erga summam Dei Parentem in clero 
populoque refovendum; quapropter... 
iussimus... ut Officium ac Missa de 
divina Maternitate edantur. ab uni- 
versa Ecclesia celebranda". 


S. Rituum Congr. sine mora volun- 
tatem R. Pontificis implevit et iam 
die G Januarii a. 1932 editum est de- 
cretum, quo novum festum Materni- 
tatis B. M. V. die 11 Octobris sub ritu 
duplicis II classis constitutum est. 


INDULGENTIAE 

Summus Pontifex suam erga V. 
Mariam devotionem larga concessione 
indulgentiarum saepius monstravit. 

Die 4.1X 1927 indulgentia plena 
conceditur recitantibus Mariale Rosa- 
rium coram SS. Sacramento ad publi- 
cam fidelium adorationem expositum 
vel etiam in Tabernaculo adservatum 
(AAS. 1928, 376 s.). Die 29.1X. 1930 
(AAS. 1930. 292) concessum est fide- 
libus ritus rutheni, ut ipsi lucrari pos- 
sent indulgentias recitationi Rosarii 
Marialis adnexas, quamvis salutatio 
angelica in eorum ritu differat ab illa 
ritus Latini ac diversa ratione enun- 
tiari soleant respectiva mysteria. Con- 
cessionem hanc postea (31.1. 1981, 
A AS. 1931, 88) ad fideles ritus byzan- 
tini slavici extendit. 

Alio etiam modo beneficia ex reci- 
tatione Rosarii profluentia diffusit, 
scilicet permisit. ut quoties vel causa 
operis manualis vel propter aliam. ra- 
tionabilem causam oriatur impedi- 
mentum, quominus, juxta praescriptio 
nes, in manibus gestari queat corona 
cui accessit benedictio ad lucrandas 
indulgentias SSmi Rosarii. possint 
cuncti fideles easdem lucrari, dum- 
modo recitatione durante, secum quo- 
modocumque coronam deferant (9. XI. 
1933, A AS. 1933, 509 s.). 

Varias preces iaculatorias, invoca- 
tiones, orationes. pia exercitia lon- 
gum esset hic proferre, quae vel ex. 
novo indulgentiis durante glorioso 
Pontificatu Pii XI ditatae sunt vel 
opportune recognitae!). 


1) Vide: Preces el pia opera... indulgentiis 


ditíatae, Romae 1938 pag. 184—303, 450, 455 s., 
462— 466, 474—476, 479, 554—556, 563 s. 

Peregrinationibus ad sanctam Lau- 
retanan Domum quaedam privilegia 
indulgentiasque tribuit. praeter ea 
quae peregrinationibus in Palaesti- 
nam et ad Sanctuarium Lourdense per 
litteras Ap. die 17.1 1905 datas con- 
cessa sunt (6.VIII 1936, AAS. 1937, 
52, Ss.). 


APPROBATIO NOVARUM RELI- 

GIONUM 

Religiones pietate singulari erga 
V. Mariam ardentes. quam maxime 
actione sua ad diffudendum cultum 
Marialem adiutorium praestare pos- 
sunt. Pius XI plus quam 48 Con- 
gregationes mulierum et 7 Congrega- 
tiones virorum sub titulo B.M.V. vel 
laudavit. vel approbavit. vel consti- 
tutiones ad tempus aut definitive con- 
firmavit. Praeterea constitutiones an- 
tiquorum Ordinum vel Congregatio- 
num ad normam Codicis J. C. refor- 
matas approbavit, veluti constitutio- 
nes Servorum Mariae. Sororum a Vi- 
sitatione D.M.V., Missionariorum O- 
blatorum B.M.V. Immaculatae, Mis- 
sionariorum Filiorum Immacul. Cor- 
dis B.M.V.. Sororum Filiarum Immac. 
Concep. B. M. V. 

Quot approbationes tot occasiones 
ad demonstrandam maximam devo- 
tionem summi Pontificis erga Caele- 
stem Matrem. Satis est aliquot de- 
creta in commentario officiali Sedis 
Ap. publicata percurrere. (v. gr. AAS. 
192641384: 5.; 1928,22 4883912507 ! ss. 
341 ss.). 


TEMPLA B. M. V. DEDICATA 


Non solum corda mortalium sed et 
varia monumenta gloriam Mariae ce- 
lebrare debent. Quis numerare po- 
test ecclesias in universo mundo 
pia manu in laudem B. Mariae 
Virginis erectas? Non unam earum 
devotio christiana nomine sanctuarii 
appellavit. Pius XI titulo basilicae 
minoris 88 templa B. M. V. sub vari- 

is titulis dicatas insignivit et 3 ad di- 
gnitatem ecclesiae collegiatae evexit 
et ita etiam splendorem cultus Maria- 
lis auxit. 


CAELESTIS PATRONA 

Beatissima Virgo omnium praepo- 
tens apud Deum Patrona et Media- 
trix ab omnibus catholicis iure prae- 
dicatur, tamen non desunt nationes, 
civitates, societates quae speciali mo- 
do Almam Dei Genitricem suam Pat- 
ronam nominare, cultu liturgico cele- 
brare, in necessitatibus invocare desi- 
derant. 

lam primo anno sacri Principatus 
Pii XI B. M. V. in Caelum Assumpta 
Galliae Patrona praecipua rite elec- 
ta declaratur et confirmatur (AAS. 
1922, 185 ss.). 

Anno 193] B. M. V. Immaculata 
sub titulo „Apparecida'* principalis 
Patrona Brasiliae constituitur, et idem 
Immaculata Virgo sub titulo ,,de Lu- 
jan" Argentinae Reipublicae, item- 
que Uruguayanae et Paraguayanae 
caelestis Patrona declaratur (A A S. 
1931, 7 s. et 156 s.). 

Nuperrime B. M. V. titulo de Gua- 
dalupa Insularum Philippinarum cae- 
lestis Patrona declarata est. 

Praeterea in quinque dioecesibus 
B. M. V. variis titulis Patrona decla- 
rata et confirmata fuit (dioec. Remen- 
sis in Statu Nevanda Am. Sept., Nict- 
heroyensis in Brasilia, archidioec. 
Rhodiensis in insula Rhodos, dioec. 
Brictinoriensis im Italia atque Mait- 
landensis) ac Vicariatus Ap. de Kirin 
in Manciuria. 

Non desunt et oppida, quae tempo- 
re Pontificatus Pii XI B. M. V. tam- 
quam Patrona gloriari coeperunt, si- 
cut civitas Alajuelensis in Costarica, 
oppidum Borghetto S. Spirito .dioe- 
cesis Albiganensis (Italia), Sarteani 
intra fines dioec. Clusinae, Ibi in 
dioec. Valentina (Hispania), Stella 
dioec. Savonensis (Italia). 


SOLEMNITATES 


Hisce postremis temporibus ubicum 
que mos invaluit, magnos eventus, 
quorum commemoratio post plures 
annos advenit, solemni celebratione 
extollere. 


Per XVII annos Summus Pontifex 
varios dies commemorativos cum cul- 
tu B. M. V. coniunctos in memoriam 
revocavit et pietatem erga Dei Geni- 
tricem commendavit. ,,Cum enim om- 
nes homines filii sint, — ita in epist. 
ad Card. Sincero de Ephesino conci- 
lio in orbe commemorando — mori- 
ente lesu testante, Deiparae Virginis. 
eos omnes etiam decet de ipsius lau- 
dibus laetari“. 


Jam a. 1922 in epistola ad Modera- 
torem Gener. Ord. Carmelitarum, la- 
bente saeculo sexto ex quo ,Privile- 
gium Sabbatinum" vulgatum est, re- 
ligionem in B. M. V. de Monte Car- 
melo impense inculcavit. Sequenti 
anno (15. VIII. 1923) scripsit ad Card. 
Gasquet de solemnibus quater decies 
saecularibus imaginis S. Mariae in 
Porticu (Romae). Anno sancto (11. 
IV 1925) epistolam ad Card. Sil. 
direxit in quinquagesimum annum ab 
inita Pompeianae iconis veneratione. 
Cum anniversarium  manifestationis 
B. M. V. de Nomismate prodigioso 
celebraretur paterna verba ad Mode- 
ratorem Gener. Presbyterorum a Mis- 
sione transmittit (22. XI. 1930). So- 
lemnitatem commemorationis Ephesi- 
nae Synodi XV ante saeculis celebra- 
tae. in universo mundo agere impe- 
ravit (25. XII. 1930). Gratis et pri- 
vilegiis aucta sunt (11. I. 1933) festa 
Lourdensia postquam LXXV anni 
praeterlapsi sunt, ex quo B. M. Virgo 
piae puellae apparuit Septimo exeun- 
te saeculo, ex quo Ordo Servorum 
Mariae conditus est ita Priorem 
Gener. alloquitur (16. VII. 1933). 


Quis autem dicere potest quantam ha- 
beat vim et efficacitatem ad virtutes 
in populo fovendas pia Christi patien- 
tis meditatio ac moerentissimae Ma- 
tris memoria et commentatio?" 

Saepe Pius XI ad splendorem sol- 
lemnitatum in honorem B. M. V ce- 
lebratarum augendum atque pietatem 
suam erga Divinam Matrem osten- 
dendam, Legatos a Lan mandare 
dignatus est. 

P. Card. Gasparri mittitur ad trans- 
vehendam Lauretum B. Mariae V. 
novam iconem a S. Pontifice bene- 
dictam aureoque diademate redimi- 
tam (a. 1922), Card. Dubois, archiep. 
Parisiensis, ad Marialem e tota na- 
tione Conventum Carnuti indictum 
(a. 1927), Card. Nassalli Rocca 
archiep Bononiensis ad solemnia sacra 
iconis B.M.V. .ab Igne" Foro Livii 
(a. 1928), Card. llundain y Esteban 
archiep. Hispalensis Legatus eligitur 
ut congressui Mariali praesideat e di- 
tionibus linguae Hispanicae et Lusi- 
tanicae Hispalim cogendo (a. 1929), 
Card. Schuster archiep. Mediolanensis 
plurimis sollemnitatibus manifestatio- 
nis B.M.V. de Caravagio (a. 1932), 
Card. Binet archiep. Bisuntinus ad so- 
lemnia Lourdensia (a. 1933) mittitur, 
etc. 

Item non semel Card. Legatus des- 
tinatus fuit ad auream coronam alicui 
simulacro B.M.V. imponendam vel ad 
templum titulo B.M.V. dedicandum. 


B. M. VIRGO OPEM FERT INFI- 
DELIBUS ET DISSIDENTIBUS in 
gratiam Dei redeuntibus. 

Pius XI iam inde a Pontificatus 
sui in Virginem suavissimam, tam- 
quam in communis salutis spem, ocu- 
los animumque intentit. In conclusio- 
ne litt. encycl. „Rerum Ecclesiae“ de 
sacris missionibus provehendis scrip- 
sit (AAS. 1926, 83): „Communibus 


(Res porro in pap. 52 tractatur) 

Caelestem Virginis Immaculatae benevolentiam 
in regnum populumque Poloniae maiores nostri 
quanti fecerint, nemo est qui ignoret. Etenim 1 
ipso limine et exordio rerum suarum gestarum Po- 
lonorum gens, cum lacte christianae doctrinae am 
plissimum cultum Dei Genetricis hauriens, tam 
pio et vehementi amore eam prosecutus est, ut bre- 
vi Polonia verum Mariae regnum evaserit. Quod 
primum in animis civium cuiusvis ordinis, profes 
sionis et classis factum est. deinde suprema aucto 
ritate publica confirmatum. Nam si veterum an- 
nalium monumenta perscrutari volueris, innumera 


condita sunt. ut templum in insula Ostrow lacus. 
Lednica. quod uxori Miecislai I, nomine Dabrów- 
ka. tribuitur, et multa alia saec. XI et XII fun 
data, B. Mariae V. dicata sunt. Antiquissima lin- 
guae monumenta — carmina sunt, preces et ora: 
tiones in honorem Eius composita, sicut praeclai | 
illa „cantilena caelestibus mysteriis plena“, ut di | 
cebant veteres quae verbis „Deipara Virgo" inci 
pit. quae velut oraculum Regni Poloniae facta' 

 strant. Longum est enumerare omnia a carminibus 

Nicolai Sęp-Szarzyński. Ladislai de Gielniow, Si- 
. monis de Lipnica, Matthiae Serbievii, Bartholomei 
- Zimorowicz usque ad gloriosas paginas patriae va- 
:tum Mickiewicz, Słowacki, Krasiński, qui mira arte 
GS u amorem in Angelorum Dominam ma- 
 nifestarunt. Nec dedignati sunt ad pedes Mariae se- 

se prosternere, qui scientiae omnisque generis stu- 

dio liberarum artium se dederunt, ut Academia 
Cracoviensis eiusque celeberrimi magistri et dis- 
ipuli, inter quos Nicolaum Copernicum pium Ma- 
riae cultorem commemorare iuvat. 

ateque per Poloniam propagatus est et tam altas 
radices in animis civium egit. id non immerito cu- 
rae et studio cleri monachorum religiosisque fami- 
liis tribuitur. qui omnes maxima semper pietate 
- Virginem Immaculatam amplectebantur. 

po Nil igitur mirum, quod et ipsi reges ducesque 


Poloniae vota populi perpendentes et pro sua quis- ` 

que in Matrem Dei religione. eam veluti Patronam 
ac Reginam Poloniae non semel declaraverunt ac 
 invocaverunt. Sed illa nimis antiqua praeter eo, 
- quod et Miecislaus I regnum suum Mariae dedi- 
casse fertur. et filius eius Boleslaus Chrobry „Mag- 
nam suam“ appellavit, et Vladislaus Łokietek 


»Virginis. gloriosae Mariae, ut scribit Dlugosz. implorabat patrocinia". et 
n ulti ali; sufficit in memoriam revocare celeberrima vota Joannis Casimiri, 
Regis Poloniae, quae die 1! Aprilis 1656, Leopoli, coram veneranda lmagine 


rum carmina, quibus laudes Mariae canunt. demon- 


degpuotsi B. Mariae Virginis cultus tam longe 

B. Mariae, Matris Gratiarum emisit, 
vovens se Mariam in Patronam Regni 
suorumque dominiorum et Reginam 
populi sibi commissi eligere velle; 
iuravitque nomine suo, senatorum et 
populi se pro virbus honorem et cul- 
tum Mariae, Reginae Poloniae, in ter- 
ris suis propagaturum, et ab Aposto- 
lica Sede concessionem festi peculia- 
ris. hoc factum spectantis, procuratu- 
rum. Ab hoc momento populus Polo- 
niae Beatissimam Virginem, cui die 
8 Septembris 1717 a. in praecipua 
eius sede, Claro scilicet Monte, sol- 
lemniter coronam seu diadema regni 
imposuit, ita in universa re publica 
colere ac honorare coepit, ut ne tem- 
poribus quidem, quibus Polonia in 
aliorum servitutem redacta fuisset, 
ab eius plenissimo cultu in quantum 
fieri potuit, discesserit; immo sub 
eius praesidium iugiter confugerat in- 
victe sperans Mariam sibi libertatem 
restituturam esse. 


Nec aliter factum est. Si enim 
quaereres, quodnam tempore servitu- 
tis maximum fomentum amoris in res 
patrias ac desiderii libertatis recupe- 
randae fuerit, quodve incitamentum 
ac praesidium huius amoris et desi- 
derii diebus, quibus rupta sunt vin- 
cula, sine dubio pietatem populi erga 
Reginam Poloniae invenies. Nam et 
hymnus nationalis cum cani interdi- 
ceretur, in eius locum cantio quae- 
dam ad ..Matrem misericordem **) eius 
dem modulis cantanda substituta est. 
Quis autem nostrum non meminit, 
quantum ad amorem patriae excitan- 
dum et augendum contulerit dies 
3 Mai. celebratus quotannis prae- 
sertim tempore Magni Belli maxi- 
mam partem ante aras Reginae Polo- 
niae? Ecquidem cum primis Polo- 
niae vindicatae annis Częstochoviae 
sub radicibus Clari Montis degerem, 
tantam hominum multitudinem, pere- 
grinorum more undique confluentium 
ad pedes Matris conspicere solebam, 
ut manifestum evaderit mihi et omni- 
bus, Reginam Poloniae denuo in reg- 
no suo rerum potiri velle; et num- 

quam ex animo meo deficiet memoria 
peregrinorum Silesiae (quae tunc non- 
dum patriae restituta erat) Silesiorum 
dico, qui turmatim et frequenter- Cla- 
rum Montem petentes, ibi se Polonos 
esse recordabantur et ibi veterrimis 
carminibus Marianis in avita lingua 
cantatis quasi e somno excitata eorum 
conscientia iugum servile quampri- 
mum excutere et sub pallium unius 
Matris redire vovebant. Qui ut ego 
toties eos ante thronum Mariae vide- 
rit prae gaudio lacrimantes et mani- 


.bus ad iurandum extensis verba s.d. 


„Rotae“ cantantes: „Numquam pro- 
demus terram hanc... Sic Deus adiu- 
vet nos... huic certo persuasum est, 
Silesiae recuperationem Mariae Cla- 
romontanae in primis adscribendam 
esse. 


Sed mox maiore quodam eventu 
ostensum est, et populum Poloniae 
omnem spem semper in caelesti Pa- 
trona sua ponere, et Mariam num- 
quam populo suo deesse. Dum enim 
hostis christiani nominis anno 1920 
terras Poloniae ita invasit, ut repen- 
te ante portas Varsoviae apparuerit, 
non sine interventu Mariae, ad quam 
tota Polonia in hoc novo „diluvio“ 
cucurrerat, victus est, cum prima et 
potissima victoria ipso Assumptionis 
die relata sit; unde et populus victo- 
riam hanc nomine ,miraculi ad Vi- 
stulam" appellavit. ac huius causa 
Mariae, Christianorum Auxilio, no- 
va templa votiva dedicavit. 


His igitur multisque aliis perpensis 
persuasum est, immo exploratum 
Polonis, suam Rem publicam in 
nova hac vita sicut in illa priore non- 
nisi Maria regnante prosperam esse 
posse. Ut olim Constantino Impera- 
tori Romano de Crucis vexillo dic- 
tum est: „In hoc signo vinces“, ita, 
crederes, Poloniae de Mariae pro- 
tectione a Deo statutum fuisse, non 
dari scilicet nobis in alio aliquo sa- 
lutem, nisi in nomine Mariae. Qua- 
propter impetrato a Pio XI, qui mu- 
nere primi Nuntii Apostolici in Po- 
lonia fungens, pietatis populi nostri 


> 


in B. Virginem ac vicissim benevo- 
lentiae eius in nos testis et auctor 
fuerat, sollemni festo Reginae Polo- 
niae, die 3 Mai una cum festo natio- 
nali celebrando, Polonia Mariae de- 
vota sub eius regimine et in eius ser- 
vitio vivere ac operari coepit. 

Si nunc viginti post annos a liber- 
tate recuperata interrogemur. quo- 
usque cultus B. Mariae Virginis in 
nova Polonia pervenerit, et in quan- 
tum vita Poloniae tam publica, quam 
privata ad normam religionis ac pie- 
tatis in Mariam instituatur, respon- 
dere oporteat, populum nostrum qua- 
si quodam instinctu naturali et avito 
ad Reginae suae aras ferri, Illi curas 
suas et sollicitudines committere, co- 
ram Illa optima consilia inire, cum 
Illa gaudia sua et triumphos celebra- 
re. Difficile est in brevi compendio 
omnia, quae ad cultum Beatissimae 
Virginis in Polonia referuntur, quae- 
ve in vita publica sub eius auspiciis 
fiunt, vel summatim attingere. Quis 
enim numerare potest templa, sacel- 
la, monumenta in honorem Matris 
Dei per totam Poloniam exstructa? 
Quis colligere libros, libellos, com- 
mentarios. et omne genus scripta pe- 
riodica, quae in vulgus eduntur. ut 
regnum Mariae dilatetu1. ut eius cul- 
tus et amor in subditis augeatur? 
Quis describat festos dies, sollemni- 
tates. ritus ac caeremonias, sacras 
functiones et alia devotionis officia, 
quae in Polonia tantum celebrantur, 
ut e. g. devotiones mensis Mai, quo- 
rum omnium pietas, pulchritudo et 
frequentia magnam sine dubio vim 
amoris et addictionis populi erga di- 
lectam suam Reginam continere ac 
demonstrare.dicenda est? 


Sed omissis iis, quibus enarrandis 
impares sumus, nam infinita est re- 
rum materia et copia uberrima, li- 
ceat nobis pauca proponere, quae in 
regno Mariae vitam societatis potius 
ac rei publicae spectant. Procul du- 
bio caput ac centrum huius regni 


Mariae in Polonia remanet civitas 
Claromontana. Ad quam beatam Se- 
dem, innumera civium milia, piorum 
peregrinorum more utroque clero 
duce quotannis contendunt, non so- 
lum ut Matri ac Reginae suae hono- 
rem debitum reddant, eius tutelae se 
suosque commendent, sed etiam ut 
bono rei publicae consulant, ut hosti-. 
les nomini christiano machinationes 
detegant ac destruant, ut de iis, quae 
Mariae subditis et filiis in vita civili 
ac sociali agere aut aggredi deceat, 
saluberrima ineant consilia. Sic in- 
stituta est ex tota Polonia peregrina- 
tio nobilium, qui numero 4.000 ho- 
minum venerunt (a. 1937), peregri- 
natio mercatorum (12.000), pistorum 
(5.000). magistrorum scholarum 
(20.000), denique Actionis Catholicae 
sodalium: virorum (70.000), mulie- 
rum (50.000), adolescentium (100.000) 
Sed inter has peregrinationes indele- 
bili memoria eminet ille iuventutis 
academicae concursus die 26 Mai 
1936a., quo 20.000 iuvenum, adstan- 
tibus vero 100.000 hominum publica 
ac sollemnia vota Dei Genitrici vo- 
verunt, quam Patronam et Matrem 
Academicae [uventutis Polonae ele- 
gerant, iurantes et promittentes se 
firmiter ac fideliter Romanae Eccle- 
siae fidem ac Sedi Apostolicae oboe- 
dientiam servaturos, se in vita pri- 
vata, publica, sociali, nationali et ci- 
vili ad normam legis divinae gestu- 
ros, honorem ac pietatem erga Ma- 
riam Sanctissimam propagaturos, de- 
nique quotannis tamquam filii ad 
pedes Matris suae dilectae venturos. 
Haec aut similia vota etiam aliarum 
conditionum homines in peregrina- 
tionibus suis emiserunt. 


Silentio tandem praeterire non 
possumus, quod et ipsi Poloniae Car- 
dinales, Archiepiscopi et Episcopi ad 
consilia capienda Claro Monte con- 
veniunt, et prima rei publicae Polo- 
nae Synodus Plenaria in aede Claro- 
montana coacta est. 


ol 


At obliviscendum non est, praeter 
 Częstochoviam, quae velut princi- 
palis thronus Mariae in Polonia est, 
multa alia sacra, veneranda, conspi- 
cua, miraculorum etiam fide confir- 
mata domicilia Beatissimae Virginis 
in Poloniae terris haberi, sicut Cal- 
variam Zebrzydoviensem Calvarlam 
ad Przemyśl, Leopolim in parte 
meridionali, Piekary in Silesia, 
Acrem Portam Vilnae, Swarzewo ad 
oras maritimas, et alia plurima, ex 
quibus unicuique regioni Virgo Ma- 
ria dominatur et patrocinatur. et ad 
quas dena et centena piorum culto- 
rum milia nulla fere interposita mo- 
ra peregrinantur. 

Finem huius brevis conspectus po- 
nendo, animadvertere convenit, nos 
ne verbo quidem attigisse ea, quae cul- 


(Coní. argumentum artículi e pag. 47.) 


autem benigne adrideat faveatque 
coeptis Sanctissima Regina Aposto- 
lorum Maria, quae, cum homines 
universos in Calvaria habuerit mater- 
no animo suo commendatos, non mi- 
nus eos fovet ac diligit, qui se fuisse 
a Christo lesu redemptos ignorant, 
quam qui ipsius redemptionis bene- 
. ficiis fruuntur feliciter“. 


Ac in Ap. encycl. „Ecclesiam Dei" 
in natali CCC S. Iosaphat Mart. haec 
verba leguntur (AAS. 1923, 581 s.): 
„Alterum unitatis reconciliandae vin- 
culum cum Orientalibus Slavis in eo- 
rum singulari studio erga magnam 
Dei Matrem Virginem ac pietate con- 
tinetur, eos ab haereticis compluribus 
. seiungens, nobisque efficiens proprio- 
res... Eam igitur Benignissimam 
Matrem... invocemus, ut dissidentes 
fratres ad salutaria pascua deducat, 
"ubi Petrus, in successoribus suis nun- 
quam deficiens, Pastoris aeterni vicar- 
ius, Christiani gregis et agnos et oves 
pascit universos ac moderatur“. 

tum Mariae, ut Virginis Immaculatae, 
respiciunt, quaeque a religiosorum 
ac religiosarum familiis, congrega- 
tionibus, sodalitatibus et piis coeti- 
bus sub Mariae vexillo militantibus, 
aguntur. Quae cum et magni mo- 
menti sint et scribendi ampliorem 
praebeant materiam, alio loco trac- 
tanda relinquimus. 


K.K. 


1) Sic nominal canticum ,,Bogarodzica" Joan- 
nes Łaski in Statuto legum Poloniae a. 1506 
ediło. 


2) In grałiarum actione a. 1440 ob. electionem 
Vladislai Varnensis in regem Hungariae. Cod. 
epist. XV saec. II p. 415. 


3) Conf. Łaś, Bogarodzica, pierwszy polski 
hymn narodowy, Lublin, 1922, Pilat, Historia 
literatury polskiej t. I, cz. 1, p. 278. J. Birken- 
majer, Zagadnienie autorstwa Bogarodzicy, 
Gniezno, 1935 etc. 


+) Linqua vulgari: Serdeczna Matko. 


Solemnia occasione commemoratio- 


nis concilii Ephesini hac etiam ratione 
promovit, ut per Mariae triumphum 
Orientis populi ad sinum denique Ro- 
manae Ecclesiae revertantur (cfr. 
epist. ad Card. Sincero die 25. XII. 


1930). , 


"RIO Z PH 

Nomen Pii XI nobis „Militibus Im- 
maculatae" imprimis carum est, ipse 
enim piam Unionem , Militiae Im- 
maculatae" approbavit et primam se- 
dem „Militiae“ ad sedem Primariam 
evexit. 

Exemplo Summi Pastoris Ecclesiae 
attracti, adeamus cum fiducia thro- 
num Mariae, thronum misericordiae 
et gratiae. „Ipsa enim Dei Parens, 
caelestium administra gratiarum, in 
celsissimo potestatis et gloriae fastigio 
est in caelis collocata. ut hominibus 
per tot labores et pericula in terris 
peregrinantibus patrocinii sui subsidi- 
um impertiat" (Pius XI, epist. ad. 
Card. Schuster, die 15.VIII. 1932). 


J. B. 

. De parapis Dinar ützje Virginis 


in lormando ,,novo homine" 
Il 


(Ut Venerabilem Clerum in contionibus elaborandts 
adiuvemus, sub hoc titulo viva, exempla e vita contem- 
poraneorum sumpta hanc rem dilucide demonstrantia 
ponimus). 


En litterae cuiusdam sodalis M. I. quas nuper accepimus, quaeque miram 
conversionem patris eius describunt! — Res agebatur a. 1911 in Russia, in 
pago Gniewon. 


Pater meus etsi specie bonus vir atque frugi nescio,quam ob causam a plu- ' 


rimis annis neque ecclesiam frequentabat neque ad S. Sacramenta accedebat. 
Octavo mense post mortem matris, quae vitam religiosam ac piam duxerat sin- 
gularem in morbum incidit. Cicatrices nempe in cruribus eius oriebantur, quae 
gradatim usque genua attingebant. Cum morbus ingravesceret uxor fra- 
tris mei, quae una cum patre habitabat sacerdotem advocavit. Frustra tamen! 
Aegrotus indignatus est vehementer sacerdotemque illico abire iussit. Tunc me 
quoque, ut patris curam subirem, litteris admonuit. Quibus acceptis statim sine 
mora adveni et quae aspexi equidem horribile fuit! Pater meus etsi in lectulo 
lacere nequibat, attamen in lectulo manebat solummodo demissos pedes scabel- 
lo innixos tenens. 


Primum cognovit me, post breve tamen tempus a sensu mentis abstraheba- 
tur, verbaque sine ordine faciebat. lam ut ante mortem peccata sua confitere- 
tur nullam spem restare intellexi. Sed patrem meum singulari pietate B. Virgi- 
nem Mariam s.d. Armenam coluisse sciebam, cuius imago a plurimis annis in 
domo nostra asservabatur. Pater autem meus unoquoque sabbato et festo lam- 
padem ante imaginem pendentem accendebat, oliva linamentaque solummodo 
ei curae erant. Quam imaginem cum in cubiculo non conspexissem, valde mi- 
rata, ubi esset, fratriam interrogavi. 


Quae, imaginem in alia parte domus, olim a parentibus inhabitata at nunc 
deserta pendere respondit. Quo statim gressus verti atque cum tristitia pulve- 
rulentam et oblitam imaginem dilectissimae Matris Mariae inveni. 


* Quam mundatam simul cum lampade in cubiculum ubi pater cubabat in- 
tuli, in opposito pariete suspendi, lampademque accendi. Quo facto oculi ae- 
groti laeto lumine resplenduerunt: ex hoc tempore assidue ad imaginem verte- 
bantur, aegrotus autem leniter arridebat, sensum tamen mentis non recu- 
peravit. 


Post aliquot dies nominatim me vocavit(usque ad hunc diem non me 
cognoscebat) et de dolore suo questus est. 


Hac occasione usa eum consolari conata sum, optimam Matrem miseri- 
cordia eius captam iri, modo hoc ab Ea deprecaretur. Libenter concessit et pro 
salute sua B. M. Virgini Claromontanae in oppidum Czestochowa oblationem 
misit. 

Hic persuadendi patrem ut confessionem perageret occasio se praebebat 
et re vera solummodo hac conditione orationem eius exauditam iri instabam. 


53 


4 


Non resistebat, solumque — necessariumne hoc esset? — interrogavit. Qua 
in re etiam longos sermones produximus: denique pater meus libenter sacram 
confessionem peragere constituit. Igitur sacerdotem invitavi ut vespere veniret et 
cum cubiculum aegroti reliquissemus, sesquihoram duravit haec confessio, post 
quam aegrotus simul et sacerdos collacrimati sunt. Sequenti die cum maximo 
amore et pietate pater S. Synaxim accepit eademque nocte hora secunda id est 
sabbato, die Mariae Virgini sacro, ut merces olivae ei solveretur abiit ad Eam, 
quae etiam hunc minimum pietatis affectum tam munificentissimo proemio, id 
est felicissima morte affecit. 


— 00000 u 0 wm... m 8 mm 980000000 "Ñ 00 um A-0000 000—000 |... | | 8 


19362. 


Ab aliquibus annis maritus meus consuetudini sese inebriandi indulgebat. 

Cohabitatio cum eo intolerabilis esse videbatur. Ipsa ut vile et inutile 
mancipium ab eo triacstabar. Eratque mihi tyrannus miseram squalore fere in- 
ferni cohibens. Quoties enim totas noctes tempore frigido et iniquo in plateis 
peregi, cum domum ingredi timerem. Tunc quoque consilium notae mihi mulie- 
ris secuta, ut missa pro eius conversione legeretur curavi, eique inscio aquam 
de Lourdes porrexi. Et ecce, Sanctissima Mater preces meas exaudivit. Nunc 
homo, quem quisque perditissimum habebat, omnimo aquam coctam bibere 
destitit et est optimus maritus et pater. Excitatus est quasi ad novam vitam. 
Hodie vita mihi novum colorem assimi videtur. Quae olim vix somniare licuit, 
nunc teneo! Igitur omnes ad flicti animas et corda vestra supplices Immacu- 
latae Virgini aperite et mihi credite, solatium et gaudium invenietis! 


1937a. 

In aetate puerili maximam devotionem erga B. M. Virginem in deliciis 
habui. Postea ut aliquid ad sustentandam vitam lucrarer, quia domus nostra 
penuria ad usum vitae cotidianae necessariorum premebatur in Galliam profe- 
ctus sum. Hic pravis consortiis illigatus in vitia et peccata praesertim ebrie- 
tatis et incontinentiae rui. 


Ah! quae desperatio, qualis dolor cor meum mordebant, cum puerilis in- 
nocentiae recordatio in mentem veniebat. Praeterea in pessimos morbos incidi, 
ad quos dignoscendos ne quidem medici valebant, mihique tam atroces atque 
turpes videbantur ut eos describere non audeam. Etiam ad quemvis laborem 
invalidus in hospitium publicum me recipere coactus sum. Quo ubi sacerdos 
connationalis advenit, confessionem peccatorum peregi sed sacrilege. Ac etiam 
antea per tres annos sacrilegas confessiones instituebam. Quorum scelerum 
conscientia assidue stimulabar, imo iam vitae me taederet. Cum autem patriae 
meae devotionisque maiane commemineram, vehementi dolore cordis afficie- 
bar. Reverti igitur constitui in patriam, ut ibi vitam mihi adimerem. 


Sed res alias evenit ac ratus sum. Statim enim ecclesiam paroecialem peti- 
vi, ubi cum maxima contritione peccata sacerdoti confessus sum et ex hoc tem- 
pore vitam honestam agere, sanctissimam legem mihi imposut. 


Etiam tum Militiae Immaculatae nomen meum dedi et ex tunc demum vivere 
videor. Nunc hoc unum ante oculos habeo, ut semper sim fidelis servus Mariae. 


Utinam omnes qui fatis agitati, nihil nisi molestias et noctem vident, 
quam citius portum occupent Militiae Immaculatae! 

Virginibus exemplum Mariae proponitur 


Sit igitur vobis tamquam in imagine descripta virginitas vita Mariae, 
de qua velut speculo refulgeat species castitatis et forma virtutis. Hinc 
sumatis licet exempla vivendi, ubi tamquam in exemplari magisteria expressa 
probitatis, quid corrigere, quid effingere, quid tenere debeatis, ostendunt. 


Primus discendi ardor nobilitas est magistri. Quid nobilius Dei matre? 
Quid splendidius ea, quam Splendor elegit? quid castius ea quae corpus 
sine corporis contagione generavit? Nam de ceteris, eius virtutibus quid 
loquar? Virgo erat non solum corpore, sed etiam mente. quae nullo doli 
ambitu sincerum adulteraret affectum: corde humilis, verbis gravis. animi 
prudens, loquendi parcior. legendi studiosior: non in incerto divitiarum, sed 
in prece pauperum spem reponens: intenta operi, verecunda sermone, arbitrum 
mentis solita non hominem sed Deum quaerere: nullum laedere, bene velle 
omnibus, assurgere maioribus natu, aequalibus non invidere, fugere iactan- 
tiam, rationem sequi, amare virtutem. Quando ista vel vultu laesit parentes? 
quando dissensit a propinquis? quando fastidivit humilem? quando derisit 
debilem? quando vitavit inopem; eos solos coetus virorum invisere, quos mi- 
sericordia non erubesceret, neque praeteriret verecundia? Nihil torvum in 
oculis, nihil in verbis procax, nihil in actu inverecundum: non gestus fractior, 
non incessus solutior, non vox petulantior; ut ipsa corporis species simu- 
lacrum fuerit mentis, figura probitatis... 


... Dormire non prius cupiditas quam necessitas fuit; et tamen cum 
quiesceret corpus, vigilaret animus; qui frequenter in somnis aut lecta repetit. 
aut somno interrupta continuat, aut disposita gerit, aut gerenda praenuntiat. 

Prodire domo nescia, nisi cum ad Ecclesiam conveniret, et hoc ipsum 
cum parentibus aut propinquis. Domestico operosa secreto, forensi stipata 
comitatu; nullo meliore tamen sui custode quam se ipsa: quae incessu affa- 
tuque venerabilis non tam vestigium pedis tolleret. Ut tamen alios habeat 
virgo membrorum custodes suorum, morum autem suorum se habeat ipsa 
custodem: plures erunt de quibus discat, si ipsa se doceat quae virtutes magi- 
stras habet: quia quidquid egerit, disciplina est. Sic Maria intendebat omni- 
bus, quasi a pluribus moneretur: sic omnia implebat virtutis officia, ut non 
tam disceret, quam doceret. 

Talem hanc evengelista monstravit (Luc. 1.27), talem angelus reperit, 
talem Spiritus sanctus elegit. Quid enim in singulis morer, ut eam parentes 
dilexerint, extranei praedicaverint, quae digna fuit ex qua Dei Filius nascere- 
tur? Haec ad ipsos ingressus angeli inventa domi in penetralibus, sine comite, 
ne quis intentionem abrumperet, ne quis obstreperet; neque enim comites fe- 
minas desiderabat, quae bonas cogitationes comites habebat. Quin etiam tum 
sibi minus sola videbatur, cum sola esset. Nam quemadmodum sola, cui tot 
libri adessent, tot archangeli, tot prophetae? 

... Quid, quod annis quoque omnibus ibat in Hierusalem solemni die pa- 
schae, et ibat cum Joseph? Ubique in virgine comes singularum virtutum est 
pudor. Hic individuus debet esse virginitati, sine quo non potest esse virgini- 
tas. Nec ad templum igitur Maria sine pudoris sui custode processit. 

Haec est imago virginitatis. Talis enim fuit Maria, ut eius unius vita om- 
nium sit disciplina. 

..Quantae in una virgine species virtutum emicant? Secretum verecun- 
diae, vexillum fidei, devotionis obsequium: virgo intra domum, comes ad mi- 
nisterium, mater ad templum. | 


S. Ambrosius, De Virginibus lib. II. 

| Acta SS. Congregationum 


Sacra Paenitentiaria Apostolica 


(OFFICIUM DE INDULGENTIIS) 


INDULGENTIA PLENARIA „TOTIES QUOTIES" DIE II MENSIS 
NOVEMBRIS VEL DIE DOMINICA SUBSEQUENTI LUCRIFIERI 
POTEST 


Summus Pontifex Pius X, per De- 
cretum S. Congregationis S. Officii 
die XXV mensis Iunii a. MDCCC 
CXIV datum. omnibus christifide- 
libus, qui quamlibet ecclesiam aut 
quodlibet publicum oratorium (vel se- 
mipublicum pro legitime utentibus) 
die secunda mensis Novembris pie 
visitavissent, plenariam indulgentiam 
„toties quoties“ suetis conditionibus 
lucrandam concessit. fidelibus defun- 
ctis solummodo applicandam. 

At identidem, decursu temporis, ad 
hoc Sacrum Tribunal supplicationes 
pervenerunt, quibus postulabatur ut 
eadem indulgentia die quoque domi- 
nica subscquenti lucrifieri posset; id- 
que eo consilio ut ii etiam pretiosissi- 
ma hac concessione frui possent, qui 
die Commemorationis omnium fide- 


lium defunctorum id non peregerint. 
Quam ad rem SSmus D. N. Pius di- 
vina Providentia Pp. XI, in audientia 
die X mensis Decembris a. MDCCC 
CXXXVIII infra scripto Cardinali 
Paenitentiario Maiori concessa, sta- 
tuere ac decernere dignatus est ple- 
nariam eiusmodi indulgentiam vel die 
II mensis Novembris, vel subsequen- 
ti die dominica lucrifieri posse, fir- 
mis manentibus ceteris coditionibus 
tum memorati Decreti S. Congrega- 
tionis S. Officii, tum Decreti S. Pae- 
nitentiariae quoad plenariam indul- 
gentiam „toties quoties" lucrandam.? 


! Acta Ap. Sedis, vol. VI, a. 1914, 


(Ex Actis Ap. Sedis, num. 1 c.a.) 


CHRONICA 


Civitas Vaticana. 
Eminentissimi Cardinales variis 
muneribus Ecclesiasticis praepositi. 


Nuperrime a Summo Pontifice Pio 
XII hi viri Purpurati nominati sunt: 
Cardinalis Fridericus Tadeschini archi 
presbyterus Basilicae Vaticanae fac- 
tus est, Cardinalis Franciscus Mar- 
maggi, qui paulo ante in Polonia 
Nuntii Apostolici muneribus functus 
erat, Praefectus Congregationis Sancti 
Concilii electus est, Cardinalis Ioseph 
Pizzardo Praefectus Seminariorum 
. et Universitatum, Cardinalis Massimo 
Massimi Praeses Comissionis codici- 

p. 378. 
Acta Ap. Sedis, vol. XXII, 
a. 1930, p. 363. 

bus Iuris Canonici interpretandis, 


Praelatus Mella di Santelia princeps 
Palatii Pontificialis redditus est 
maestro di camera, tum vero Praelati 
di Vignale, Confalonieri, Venini, To- 
raldo, Nassalli Rocca comites et socii 
interiorum consiliorum facti sunt. 


Sanctae Ritum Congregationis de- 
creta. Die 26 mense Martio Summo 
Pontifice Pio XII praesente duo 
decreta de  Beatificandis et ca- 
nonisandis causis agentia, perle- 
cta sunt, quae iam a Patre S.S. Pio 
XI constituta erant. lamvero in primo 
decreto concessum est ad piam Dei 

famulam Emiliam Devialac beatifi- 
candam aggredi posse. Quae quidem 
beata famula congregationem ,,Soro- 
rum Sancti loseph ab Epiphania" dic- 
tam erexit et anno 1856 Massiliae 
mortua est. In secundo decreto aucto- 
ritate Sedis Apostolicae prodigia et 
miracula confirmata sunt, quae in 
actione canonisandae beatae Gemmae 
Galgani erant proposita. Beata Gem- 
ma Galgani sollemniter mense Sep- 
tembri vel Decembri hoc anno sanc- 
ta appellabitur simul cum beata 
Euphrasia Pelletier, quae congrega- 
tionem Sororum Boni Pastoris con- 
stituit. 

Pius XII — Litterarum ac Ephe- 
meridum  catholicarum Protector. 
Vestigia Sui summi Decessoris hic 
nobis imperans Summus Pontifex 
Pius XII persequitur, quoniam Lit- 
teris et Actis catholicis cotidianis 
amicissime favet. 


Pius XII vere vim et auctoritatem 
Actorum cotidianorum intelligit et 
aestimat, quod saepenumero publice 
affirmaverat et semper asseverat. Hic 
fas est commemorare Pium XII, cum 
etiam muneribus summi Secretarii Ci- 
vitatis Vaticanae fungeretur, pluri- 
mum ad ephemerides et Acta cotidia- 
na propalam collocanda et in aedibus 
Civitatis Vaticanae exponenda contu- 
lisse. Eius, quoque opera et consilio 
magna communis internationalis So- 
cietas Catholicorum Scriptorum et 
Editorum facta est. 


Iamvero dum internationalis Con- 
gressus catholicorum Scriptorum Ro- 
mae die 24 Septembris anno 1936 ce- 
lebratur, hic nobis imperans Sum- 
mus Pontifex appellavit scriptores ac 
ephemeridum redactores ,,milites for- 
tissimos, qui Actioni Catholicae prae- 
esse et interesse debeant, „tubas* 
praeceptis et dogmatibus fidei Chri- 
stianae resonantes, principes, qui in 
aciem ducant non solum copias, quae 
se defendant, sed etiam quae hostes 
profligent atque prorsus devincant. 


200.000 coniugum a Summo Pon- 
tifice Pio XI benedicti sunt. A 
Pio XI Pontifice Ecclesiae Roma- 
nae Maximo ducenta milia coniugum 
benedictionem apostolicam  accepe- 
runt. Fas est hic commemorare singu- 
los coniuges a Summo Pontifice haec 
dona accepisse: novam nuptam virgi- 
nem Rosarium sacrum ex margarita 
efficta confectum — novum maritum 
autem — Numisma Miraculosum Bea- 
tissimae Mariae Virginis Boni Con- 
silii et Misericordiae. Praeterea novis 
maritis dono dati erant libelli, in 
quibus consilia, quae ad vitam coniu- 
galem bene peragendam spectant, 
quibusque nonnullae sententiae Con- 
stitutionis Apostolicae quae „Casti 
Connubii" inscribitur, continebantur. 


Anglia 

His temporibus variarum ecclesia- 
rum confessionumque principes cum 
Ecclesia Catholica in gratiam redire 
cupiunt. Nuperrime Anglicanus Ar- 
chiepiscopus Canterbury in senatu Bri 
tannico publice omnes, quorum inte- 
resset, cohortatus est, ut aliarum ec- 
clesiarum confessionumque moderato- 
res hoc Summo Pontifice Roma- 
no duce palam profiterentur „o- 
mnia experimenta consiliaque, quae 
id spectarent, ut omnia ad civitatem 
eiusque rectores referrentur atque 
vim et arma in rebus gentium con- 
stituendis prorsus a religionis Cristia- 
nae praeceptis abhorrere. Confirma- 
re possum — inquit Archiepiscopus, 
omnes principes moderatoresque Ec- 
clesiae Ortodoxae Orientalis, Angli- 
canorum et ecclesiarum Protestan- 
tium libentissime Summo Pontifici 
his in rebus roganti non defuturos es- 
se". Hic commemorare licet haec con- 
silia, quae id agebant, ut omnes eccle- 
siae confesionesque secum coniunge- 
rentur, iam pridem esse suscepta. Ita- 
que anno 1910 ab Americanis et Bri- 
tannis facta est „Internationalis re- 
bus Fidei sacra Societas", cuius con- 
cressus anno 1920 Londini habitus est 

Societati autem, quae ,,Reunion" ap- 
pellabatur, (haec societas id agebat, 
ut ecclesia Anglicana cum Catholica 
in gratiam rediret) iam duodeocto- 
ginta annis ante praefuit Praeses So- 
cietatis ,,English Church Union" co- 
mes Halifax, pater praesentis Mini- 
stri Rerum  Externarum Britanniae. 
Qui quidem vir excellentissimus, cum 
Patris Sanctissimi Leonis XIII ami- 
citia coniungeretur, Cardinale Mer- 
cier adiutore quattuor publicas dispu- 
tationes habuit, quibus Anglicani et 
Catholici intefuerunt locis Malines; 
quae quidem disputationes admiratio- 
nem omnium moverunt. Anno 1925 
Stocholmi congressus habitus est, cui 
sescenti legati variarum nationum, 
principes variarum confessionum Chri- 
stianarum interfuerunt. Itaque illi con- 
gressul praefuerunt archiepiscopus 
Canterbury, patriarcha — ortodoxae 
Ecclesiae — Constantinopolitanus et 
Protestantium archiepiscopus U- 
psalensis Söderblom. Rogatus est 
quoque ut illi congressui inte- 
resset, Pater Sanctissimus Pius XI 
qui sane hanc rogationem non accepit. 
Omnia enim experimenta tentationes- 
que, quae id spectabant, ut universae 
confessiones unificarentur, extra 
Ecclesiam Catholicam suscepta ad 
irritum ceciderunt, nam illo gravis- 
simo fundamento, in quo omnis vir- 
tus et salus eiusmodi conatuum posita 
est, id est fide et auctoritate Summi 
Pontificis Romani, caruerunt, qui est 
visibilis Christi-Dei Vicarius. 


Iamvero dici potest, ut ex illis ver- 
bis supra commemoratis elucet, Sum- 
mum Pontificem nunc summa au- 
ctoritate uti. Sperandum est igitur 
hanc orationem publice habitam ad 
artius cunctas ecclesias Protestantium 
et Ortodoxorum cum Ecclesia Catho- 
lica coniungendas collaturam esse. 


Gallia 


Quod donum Reipublicae Franco- 
gallorum Praesidens Summo Pontifici 
Pio XII dederit. Summus Pontifex 
Pius XII a Reipublicae Francogallo- 

rum Praesidente, cum celeberrimum 
coronationis festum fieret, donum 
summo artificio confectum accepit. 
Est id quidem pulcherrimum artis 
mediae aetatis opus, parvum ex 
optimo aere perfectum scrinium 
extrinsecus inauratum et vitro me- 
tallico detectum. Hoc quidem par- 
vulum scrinium locis, quae Limoges 
appellantur, duodecimo saeculo con- 
fectum erat. 


Jugoslavia 


Internationalis Congressus Christo 
Regi sacer. Labores, qui Internatio- 
nali Congressui Christo Regi sacro 
coniuncti sunt, adeo processerunt, ut 
iam nunc ratio gravissimarum rerum 
illius catholicorum celeberrimi conci- 
lii discerni ac indicari possit. Quod 
quidem excellentissimum concilium 
diebus 25 — 30 Iulii hoc anno cele- 
brabitur. Ac primum quidem ille 
Congressus sollemni celebratione in 
Lublanensi aede Cathedrali hora oc- 
tava vespere die 25 [ulii incipiet. 
Dum haec celebratio habetur, eo ipso 
die orationem religiosam, quae inscri- 
bitur „Christus — haec et praeterita 
tempora secum comparantur“, reveren- 
dissimus dr Mack habebit, qui sa- 
cerdotis muneribus Luxemburgi fun- 
gitur. Postero die sollemnis et ponti- 
ficialis Missa sacra in eadem Cathe- 
dra Lublanensi hora septima mane 
celebrabitur. Illo quoque die pere- 
grinatores religiosos Praeses Comis- 
sionis Congressuum Christo Regi sa- 
crorum episcopus Lublanae, cui no- 
men est Rozman, alloquetur. Eodem 
quoque die incipient sessiones con- 
gressus, quae cotidie bis singulis die- 


bus horis 9 — 1l ante meridem et 
rursus post meridiem horis 15 — 18 
habebuntur. 


Die 27 Iulii autem participes con- 
gressus de rebus, quae ad iuvenes his 
temporibus in Christo conformandos 
attinent, agent, quid Iesus Christus 
sua in doctrina ab omnibus catholicis 

cum in vita privata tum in publica 
expetat ac postulet. 


Hoc ipso die prima mane variis 
in ecclesiis Lublanae precationes at- 
que supplicationes diversis linguis ad 
Deum adhibebuntur, vespere autem 
duobus primis diebus coetus atque 
sessiones singularum nationum fient. 


Feria V die 28 Iulii tantummodo 
una sessio Congressus fiet, qua de his 
deliberatio fiet: „Homo profanus in 
Ecclesia et eius in propaganda reli- 
gionis Christianae partes". Pomeri- 
dianum enim tempus communi pleno 
Concilio destinatum erit, in quo Sedis 
Apostolicae Legatus atque ceteri sin- 
gularum nationum legati orationem 
habebunt. Die 29 Iulii post matu- 
tinam Missam Sacram celebratam et 
post commune Sacramentum Eucha- 
ristiae a iuvenibus sumptum celeber- 
rima Missa sacra pontificialis in cam- 
po aperto iterabitur ac post meridiem 
Plenum Concilium fiet, in quo de- 
creta Congressus promulgabuntur at- 
que postremo orationes ab omnibus 
variarum gentium legatis habebuntur. 
Vespere autem eodem die in stadio 
urbis sacrum mysterium ab actoribus 
agetur. 


Germania 


Templa Germaniae Hitleri signis 
(quae in ligua Germanica „„Hacken- 
kreuze" nucupantur) ornada sunt. Mi- 
nister Rerum Civilium in Germania 
paulo ante edixit mandata, in quibus 
de signis in ecclesiis et aedibus 
ecclesiasticis ponendis agitur. 


Itaque his diebus, quibus iussu con- 
silii publici signa motus nationalis et 
socialis, qui dicitur, in ecclesiis et 
aedibus ecclesiasticis exponi oportet, 
cum autem in illas dies quoddam fes- 
tum ecclesiasticum ceciderit, tum et 
signa ecclesiastica et signa publica et 
factionis nationalis atque socialis 
exponenda sunt. Ceteras tamen aedes, 
vias, fora, aras, dum processiones re- 
ligiosae fiunt, signis colore pontificia- 
li ornari interdictum est. Pariter cum 


processiones vel aliae celebrationes 
fiunt, non licet signa ecclesiastica 
extra muros ecclesiae pendere. Postre- 
mo memorare licet istud decretum 
acerrime compositum esse. 


Quas leges Germani in coloniis 
constituendis sequi velint: Falsum est 
Nigros cum Europaeis coniungi posse. 
Quotiescumque id factum est, Nigro- 
rum vires, qui dicuntur physicae, et 
animus antea integer depravata sunt. 
Nam Aethiops rebus humanis imbu- 
tus, sane ridiculus est. Item rem om- 
nem fallit, qui Nigros ad fidem Chri- 
stianam convertere studeat. Nam vitia 
huic generi hominum innata baptismo 
in meliora verti non possunt. Neque 
aliter agit, qui Nigris illis persuadere 
conatur eos coram Deo eodem ordine 
et honore atque homines ex Europa 
oriundos esse. — Haec, quae excripsi- 
mus, inveniuntur in libro, quem iussu 
Germaniae moderatorum de Legibus 
in coloniis instituendis, conservandis 
— Günther Hecht compilavit. 


Helvetia 


Vis et auctoritas Ecclesiae Catho- 
licae. In ampla gravique ephemeride 
Protestantium Helvetiae, quae „Basler 
Nachrichten" appellatur, uberrime et 
copiose de Summo Pontifice nuper 
electo dictum est atque in ea haec in- 
ter cetera sripta legimus: „Eventus 
Eminentissimorum Cardinalium Con- 
cilii documento est Ecclesiam Roma- 
nam ad omnia esse paratam itaque ad 
decertandum. Namque ipsum Conci- 
lium (quod vulgo „conclave“ dicitur) 
splendidissimum certamen eminentis- 
simorum participum, qui excellentis- 
simo illi congressui adfuerunt, fuit. 
Atque vero illius concilii participes 
neque nimis festinabant neque nimis 
cunctabantur. Omnes Eminentissimi 
Cardinales tempere et alacriter con- 
venerunt. Id vero signum et manifes- 
tatio communitatis et universitatis 
Ecclesia Cath. haud dubie existima- 
tur. Multo excellentius et gravius uni- 
tas Ecclesiae in hoc Conclavi se prae- 
stitit, quod, ut omnibus notum est, tam 

brevi admodum tempore novus Pon- 
tifex Maximus electus est. Iamvero 
non dubitandum est, quin hoc factum 
summi momenti sit atque ab omnibus 
catholicis sane comprobetur. Manifes- 
tum enim est Eminentissimos Consi- 
lii Cardinales universos summo con- 
silio prudentia et auxilio Dei usos 
esse, omnibus profanis et privatis 
seiunctis  secretisque. Tempore, ex 
quo Confoederatarum Nationum Con- 
cilium debilitari et ruere coepit, vis 
et auctoritas Ecclesiae Romanae 
Catholicae quotannis crescit etiam- 
que paganorum et acatholicorum ad- 
mirationem movet. Ratio illius rei 
fortasse in gubernio et auxilio Chri- 
sti inest, quod Christus Summus Pon- 
tifex suae Ecclesiae praebet. 


Hispania 


Mons Montserrat Beatissimae Ma- 
riae Virgini consecratus. Mons, cui 
nomen est Montserrat, in septentrio- 
nali occidente a Barcellona situs, cla- 
rissimum Sanctuarium Marianum in 
Hispania exstimatur. Quo in mon- 
te monasterium Patrum ordinis san- 
cti Benedicti, ex Monte Casino, seve- 
rissimae regulae erectum est. Itaque 
in hoc monasterio miraculosa imago 
Matris Dei asservatur, quae, cum 
Hispania a Mauris occupata esset, 
periit et postea mirabili modo a 
pastoribus in quodam antro repper- 
ta est. Licet commemorare haec po- 
stremo saeculo nono facta esse. Dum 
sollemnis processio celebrabatur, illa 
Matris Dei imago nullo modo com- 
moveri potuisse traditur, quod qui- 
dem ab omnibus prodigium atque 
supernaturale signum est approba- 
tum. Quae cum ita essent, hoc loco 
templum aedificatum est. Quo in 
templo Sanctus [Ignatius Loyola, 
cum eo aeger vulneribus in proelio 
acceptis (anno 1521) commoraretur, 
totam suam vitam in servitium Chri- 
sti et Matris Eius Immaculatae red- 
dere constituit, quo facto autem sua 
arma ante hoc miraculosum signum 
deposuit. Tum illa Matris Dei imago 

fidelibus primum ter in die monstra- 
batur. Nuc autem hanc miraculosam 
imaginem multae quoque divites 
matronae adeunt, quae liberos ha- 
bere se volunt ideoque huc adve- 
niunt, ut hanc gratiam a Matre Dei 
desiderent. 


Pius monachus, ne miraculosa ima- 
go Beatissimae Mariae Virginis de 
monte Montserrat profanaretur, pro- 
hibuit. Haec quidem imago quam 
supra memoravimus asservata est a 
quodam Patre Iohanne, qui vestibus 
custodis disciplinae publicae indutis 
„rubros“ milites fefellit. Non multo 
enim ante quam „rubri“ exercitus in 
Catalonia profligati sunt, rubri mili- 
tes pretiosissimum signum una cum 
aliis artificiosis operibus quodam scri- 
nio condiderunt, ut illud signum inde 
auferretur atque in alium locum 
transportaretur. Haec res tamen eos 
fefellit, quoniam prorsus non spera- 
bant hoc signum tantummodo exem- 
plar fuisse, quod Pater Iohannes iam 
pridem loco archetypi supposuit. 
Hispaniae catholici magnam pecuniam 
ad rem missionariam exercendam ul- 
tro dant. In Hispania plurimi ca- 
tholici multarum urbium et vicorum, 
quae a rubris exercitibus occupata 
erant, multum pecuniae ad rem mis- 
sionariam bene exercendam ultro 
dant. Oppidum Guernica, quod mille 
incolas habet anno 1937 62 pesetas 
dedit, anno 1938 autem 337,70 pese- 
tas. In urbe Oviedo in Dominica 
rebus missionariis sacra 6389 pesetae 
collatae sunt. 

Praterea ad Congregationem de Fi- 
de Propaganda multa dona mittun- 
tur atque ad Papale Sancti Petri A- 
postoli Opus dilatandum, cuius opes 
sacerdotibus indigenis  destinatae 
sunt. 


Polonia 


Christiana Academicorum Sodali- 
tas Leopoli in Polonia iam 50 annos 
viget. Hoc anno — mense Martio 
— iam 50 anni sunt praeterlapsi, ex 


tantummodo in religione Christiana 


medicamentum horum malorum posi- 


Excellentissimi cinematographici 
actores — boni catholici sunt. 


tum esse. Nos Mahometani firmiter 
credimus praesentem opinionum per- 
versitatem christianismo usui esse, 
praesertim cum hodie viri principem 
locum in rebus publicis obtinentes 
" opiniones paganismo coniunctissimas 
. profiteantur. 


Archiepiscopus Cantvell, dioecesi 
Los Angelos praepositus, nuperrime 
publice nuntiavit excellentissimos 
actores cinematographicos ut Spencer, 
Tracy, Bing Crosby, Magdalenam Car 
zoll aliosque catholicos recte prae- 
cepta Christi exsequentes esse. 

MILITIA IMMACULATAE (M. L) 


„Ipsa conteret caput tuum“. „Cunctas haereses Sola interemisti in 
Gen. III, 15. universo mundo. Off. B. M. V. 


I — Finis: Quaerere conversionem peccatorum, haereticorum, 
schismaticorum, iudaeorum etc. et praesertim massonum et sancti- 
ficationem omnium, sub patrocinio B. M. V. Immaculatae Eaque 
mediante. 


II — Conditiones: 1) Totalis suimetipsius B. M. V. Immaculatae 
oblatio, tamquam instrumenti in immaculatis Eius manibus. 


2) Gestare ,,Numisma Miraculosum'". 


III - Media: !) In quantum fieri potest, saltem semel quotidie 
Immaculatam iaculatoria oratiuncula: ,O Maria sine peccato con- 
cepta, ora pro nobis, qui ad Te recurrimus et pro omnibus, qui ad 
Te non recurrunt et praesertim pro massonibus", exorare. 

9) Zelo et prudentiae singulorum relinquitur, ut unusquisque 
' secundum conditiones status et temporis promoveat finis assecutio- 
nem; praesertim vero commendatur ,,Numisma Miraculosum . 


N. B. 1) Media (sub nr. III) habent solum vim consilii; solo amore 
| sine limite erga Sacratissimum Cor lesu, ut Ei quam plurimas animas 
-— equam strictissime per Immaculatam uniamus, moveamur. 


ACTUS CONSECRATIONIS B. M. VIRGINIS IMMACULATAE. 


O Immaculata coeli et terrae Regina, Refugium peccatorum et 
Mater nostra dilectissima, Tu cui Deus totum ordinem misericordiae 
committere voluit, ego N.N. indignus peccator ad pedes Tuos me 
provolvo suppliciter petens, ut me totum et totaliter tamquam rem 
M et proprietatem Tuam assumere, et secundum tuam voluntatem cum 
| omnibus facultatibus animae et corporis, cum tota vita, morte et 
| 

aeternitate mea, disponere digneris. Utaris etiam, si hoc Tibi placet, 
me totum et totaliter ad hoc quod de Te dictum est „Ipsa conteret 
caput tuum" et „Cunctas haereses sola interemisti in universo mun- 
do exequendum, ut in Tua Immaculata et misericordissima manu 
aptum sim instrumentum ad gloriam tuam in tot deviatis et tepidis 
animis introducendam et quam maxime augmentandam et ita dulcis- 
simum Regnum S$-mi Cordis Iesu quam maxime extendendum, ubi 
enim Tu intras ibi gratiam conversionis et sanctificationis impetras; 
per Tuas enim manus omnes ad nos gratiae ex Corde SS-mo Iesu 
perveniunt. 

Dignare me laudare Te, Virgo Sacrata, 

Da mihi virtutem contra hostes Tuos. 

